31.1.2015 Jurnalul Oficial al Uniunii Europene L 26/13 REGULAMENTUL DE PUNERE ÎN APLICARE (UE) 2015/ 151 AL COMISIEI din 30 ianuarie 2015 de modificare a anexei la Regulamentul (UE) nr. 37/2010 în ceea ce privește substanța doxiciclină (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 470/2009 al Parlamentului European şi al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European şi a Consiliului și a Regulamentului (CE) nr. 726/2004 al Parlamentului European şi al Consiliului (!), în special articolul 14 coroborat cu articolul 17, având în vedere avizul Agenţiei Europene pentru Medicamente formulat de Comitetul pentru medicamente de uz veterinar, întrucât: (1) Limita maximă de reziduuri (denumită în continuare „LMR”) pentru substanțele active din punct de vedere farmacologic destinate utilizării în Uniune în medicamentele de uz veterinar pentru animalele de la care se obţin alimente sau în produse biocide folosite în zootehnie se stabileşte în conformitate cu Regulamentul (CE) nr. 470/2009. (2) Substanţele farmacologic active și clasificarea lor în ceea ce priveşte LMR-urile aplicabile alimentelor de origine animală sunt prezentate în anexa la Regulamentul (UE) nr. 37/2010 al Comisiei (). (3) Doxiciclina este inclusă în prezent în tabelul 1 din anexa la Regulamentul (UE) nr. 37/2010 ca substanță permisă pentru specii de bovine, porcine şi păsări de curte, pentru muşchi, ficat şi rinichi provenind de la speciile de bovine, cu excepţia animalelor de la care se obţine lapte destinat consumului uman, și pentru muşchi, piele şi țesut adipos, ficat și rinichi provenind de la specii de porcine şi păsări de curte, cu excepția animalelor de la care se obțin ouă destinate consumului uman. (4) O cerere de extindere a rubricii actuale referitoare la doxiciclină, pentru a include iepurii, a fost înaintată Agenției Europene pentru Medicamente. (5)  În conformitate cu articolul 5 din Regulamentul (CE) nr. 470/2009, Agenţiei Europene pentru Medicamente îi revine sarcina de a aprecia dacă LMR-urile stabilite pentru o substanță farmacologic activă dintr-un anumit aliment pot fi utilizate în cazul unui alt aliment provenit de la animale din aceeaşi specie sau dacă LMR-urile stabilite pentru o substanță farmacologic activă aplicabile uneia sau mai multor specii pot fi utilizate în cazul altor specii. Comitetul pentru medicamente de uz veterinar a recomandat stabilirea unei LMR pentru doxiciclină pentru iepuri şi extrapolarea LMR pentru doxiciclină de la specii de bovine, porcine, păsări de curte și iepuri la toate speciile de la care se obțin produse alimentare. (6) Prin urmare, rubrica pentru doxiciclină din tabelul 1 din anexa la Regulamentul (UE) nr. 37/2010 ar trebui modificată pentru a include LMR pentru toate speciile de la care se obţin produse alimentare, în ceea ce priveşte muşchii, țesutul adipos, ficatul și rinichii, cu excepţia animalelor de la care se obţin lapte sau ouă destinate consumului uman. (7) Este necesar să se stabilească un termen rezonabil care să permită părților interesate în cauză să adopte eventuale măsuri necesare pentru a se conforma limitelor maxime nou stabilite ale reziduurilor. (8) Măsurile prevăzute în prezentul regulament sunt conforme cu avizul Comitetului permanent pentru medica- mentele de uz veterinar, ADOPTĂ PREZENTUL REGULAMENT: Articolul 1 Anexa la Regulamentul (UE) nr. 37/2010 se modifică în conformitate cu anexa la prezentul regulament. () JOL152,16.6.2009, p. 11. () Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic şi clasificarea lor în funcție de limitele reziduale maxime din produsele alimentare de origine animală OL 15, 20.1.2010, p. 1).